# 2.2. Temporalización

# Temporalización do REA

Esta situación de aprendizaxe está deseñada para 12 sesións, tendo en conta que esta proposta de distribución busca como obxectivo principal que o alumnado coñeza os cambios físicos que sofre o seu corpo coa entrada na adolescencia, as características do aparato reprodutor feminino e masculino, ademais do seu coidado para previr enfermidades. Dedicará un tempo a adquisición de contidos e realización de actividades, tanto no caderno como interactivas, e outro de posta en práctica deses contidos, creando maquetas e divulgando as conclusións do traballo realizado. Deste xeito, as metodoloxías activas guiarán o proceso de ensino-aprendizaxe do noso alumnado neste REA.

Fase | Seccións | Descrición do traballo a desenvolver | Temporalización
--- | --- | --- | ---
FASE 1: Un neno de madeira | 1.1. Historia de Pinocho. 1.2. Un reto... de verdade. 1.3. Obxectivos e metas. 1.4. Diario de aprendizaxe. | Presentación da situación de aprendizaxe Comprender o reto, os obxectivos e as metas a alcanzar co mesmo. Entender os pasos que faremos durante a situación de aprendizaxe. Explicación do diario de aprendizaxe e chamada para cubrir a fase 1 do mesmo. Formación de equipos nivelados e realización de actividade cooperativa. | Sesión 1 Aula ordinaria
FASE 2: E a ti, que che contaron? | 2.1. Desmontando mitos. 2.2. Actividades multinivel. 2.3. Diario de aprendizaxe. | Actividades e xogos de coñecementos previos relacionadas co corpo humano e o seu funcionamento. Actividades multinivel de coñecementos previos. Chamada para cubrir a fase 2 do diario de aprendizaxe. | Sesión 1 Aula ordinaria
FASE 3: Coñécete | 3.1. Aparello reprodutor. 3.2. Células reprodutoras. 3.3. Cambios físicos, emocionais e sociais. 3.4. Diario de aprendizaxe. | Actividades centradas no coñecemento do corpo humano, na función de reprodución. A través duns "boletíns informativos", afondar no coñecemento sobre os aparellos reprodutores feminino e masculino, realizando actividades interactivas. Coa axuda de vídeos, achegarse aos contidos sobre o ciclo menstrual, fecundación embarazo e parto, para resolver actividades interactivas. A través de audios, descubrir os cambios físicos, emocionais e sociais, completando este traballo coa elaboración dun folleto informativo. Aplicar as aprendizaxes adquiridas elaborando diferentes desafíos, como a elaboración de maquetas en feltro, elaboración dun lapbook e divulgación en folleto informativo. Así como a construción dun conto enrolable. Reflexionar sobre todo o aprendido a través do diario de aprendizaxe, favorecendo así a metacognición. | Sesións 2-3-4 5-6-7 8-9-10
FASE 4: Reto | 4.1. Montaxe. 4.2. Elaboración do discurso. 4.3. Valoración do reto. 4.4. Diario de aprendizaxe. | Esta fase está centrada na elaboración do reto, creando así unha situación de aprendizaxe na que se pon en práctica todo o traballado anteriormente. Facer a montaxe cos recursos creados, elaborar un discurso e valorar os retos realizados. Chamada a cubrir esta fase do seu diario de aprendizaxe. | Sesión 11
FASE 5: Contando contos | 5.1. Actividade individual. 5.2. Exposición. 5.3. Diario de aprendizaxe. | Actividade de avaliación individual a través dun mapa conceptual. Exposición dos retos e actividades de coavaliación dos mesmos, con reflexión grupal sobre os contidos. Entrada e reflexión no diario de aprendizaxe. | Sesión 12 Conclusións

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)